חגי בן ארצי

שמואל וחוה בן ארצי וארבעת ילדיהם, 1960. הילדים: מימין (ליד האב) [[אמציה בן ארצי, משמאל חגי בן ארצי, במרכז מתניה בן ארצי ועל ברכי האב שרה בן ארצי]]
חגִי בן ארצי (נולד בט"ו באייר ה'תש"י, 1 במאי 1950) הוא איש חינוך ומרצה למחשבת ישראל, לתנ"ך ולתלמוד.

==ביוגרפיה==
בן ארצי בין המתמודדים בחידון התנ"ך הארצי לנוער בלוד בשנת 1965
נולד בקיבוץ מחניים לשמואל בן ארצי ולחווה לבית פריצקי, דור שישי בירושלים, מצאצאי תלמידיו של הגאון מווילנה. את שמו קיבל בשל היום המיוחד בו נולד – יום הפועלים. בגיל צעיר חזר בתשובה. למד בישיבת נתיב מאיר. בשנת 1965 היה חתן חידון התנ"ך הארצי. לאחר לימודיו התיכוניים למד שנה אחת בישיבת כנסת חזקיהו בכפר חסידים, ולאחריה המשיך בישיבת כרם ביבנה. שירת כקצין בחיל התותחנים. בין חבריו ב'כרם ביבנה' היה דב אינדיג, ולימים ערך בן ארצי את הספר "מכתבים לטליה" המתעד חליפת מכתבים בין אינדיג ל'טליה' (שם בדוי), נערה חילונית מקיבוץ בצפון ישראל, בענייני אמונה, יהדות ומחשבת ישראל, בשנתיים שלפני מלחמת יום הכיפורים.

לאחר שחרורו מצה"ל למד פילוסופיה ומחשבת ישראל באוניברסיטה העברית בירושלים. בן ארצי הוא בוגר מכללת ליפשיץ ללימודי הוראה בתנ"ך, בתלמוד ובמחשבת ישראל. כמו כן התמחה בהדרכה פדגוגית במכון מופ"ת. בין השנים 1977–1985 היה עמית מחקר במכון הרטמן בירושלים. בין השנים 1983–1988 שימש מרכז לימודי היהדות במכללות ובסמינרים הממלכתיים במחלקה להכשרת מורים במשרד החינוך. בסוף שנות ה-80 ניהל את בית הספר התיכון הניסויי של מכון הרטמן. בשנים 1991–1992 שימש כמנהל המחלקה להעמקת החינוך היהודי במשרד החינוך. בשנת תשס"ג הוגשה עבודת הדוקטורט שלו, בהנחייתם של הפרופסורים אבי רביצקי וישראל תא שמע, בנושא: "הראי"ה קוק כפוסק – יסודות חדשניים בפסיקתו של הרב קוק וזיקתם לעולמו ההגותי".

בעבר שימש מרצה למחשבת ישראל במכללת לוינסקי לחינוך ובבית מורשה בירושלים. כיום הוא מרצה לתלמוד ולמחשבת ישראל במכללה לחינוך ע"ש דוד ילין ומרצה לתנ"ך ולתושב"ע במכללת ליפשיץ. הוא משמש גם מדריך פדגוגי להוראת תלמוד והלכה במכללת ליפשיץ. משמש כמרצה למחשבת ישראל באוניברסיטת בר-אילן ומרכז את 'בית המדרש ללימודי תנ"ך וארץ ישראל' בישיבת כרם ביבנה ובמכללת ליפשיץ בירושלים. פרסם כעשרה מאמרים בנושאי יהדות, מחשבת ישראל, חינוך והוראה.

==עמדותיו==
בן ארצי הוא בעל דעות ימניות. מספר פעמים מתח ביקורת על התנהלות גיסו, בנימין נתניהו, כראש הממשלה, בין היתר בנוגע להקפאת הבנייה ביהודה ושומרון ולעסקת שליט. בשנת 2015, לאחר הרס בתי דריינוף בבית אל, הודיע כי הוא תומך בנפתלי בנט לראשות הממשלה. מאידך, בהזדמנויות אחרות הביע תמיכה בגיסו, בין השאר על רקע ההליך המשפטי נגדו.

טוען שיש לחגוג את ניסי מלחמות ישראל, ולא רק את יום העצמאות ויום ירושלים, ואף הוציא ספרים בהם הוא מגולל את סיפורי המלחמות בדגש על הניסים שה' עשה לעם ישראל בימים אלה.

בגיל צעיר ראה שחיטת תרנגולת, ובעקבות כך, הפך לצמחוני.

==משפחתו==
אביו הוא שמואל בן ארצי – סופר ומחנך. אחיו הם מתניה בן ארצי – פרופסור למתמטיקה, אמציה בן ארצי – טייס מסוקים לשעבר ומומחה לתקשורת מחשבים המתגורר בארצות הברית, ושרה נתניהו – פסיכולוגית חינוכית ואשתו של בנימין נתניהו.

נשוי למילכה בן ישר, בת משואות יצחק, ואב לארבע בנות. מתגורר בבית אל.

==ספריו==
* דרך אחרת: פרקי עיון בחינוך יהודי, הוצאה עצמית, בית אל, 1990
* מכתבים לטליה (עריכה), הוצאת "ידיעות ספרים", 2005
* הרב קוק בפולמוס השמיטה, הוצאת ספריית בית אל, 2006
* מגילת חנוכה, הוצאת ספריית בית אל, 2007 (תורגם לאנגלית ולצרפתית)
* החדש יתקדש: הרב קוק כפוסק מחדש, הוצאת ידיעות ספרים, 2011
* מי ומי בתנ"ך: הדמויות מאחורי הכתובים
* דרך אחרת – סיפור משפחתי, הוצאת ידיעות ספרים, 2013
* מגילת ששת הימים, הוצאת ספריית בית אל, 2014
* מגילת המרד והחרבן, הוצאת ספריית בית אל, 2016
* מגילת התקומה והעצמאות, הוצאת ספריית בית אל, ה'תשע"ח, 2018
* מגילת הגבורה במלחמת יום הכיפורים – סיפורה של עוצבת יפתח (679) במלחמה, ה'תשע"ח, 2018
* מגילת השואה והתקומה, הוצאת ספריית בית אל.

כמו כן פרסם חוברות בנושאי יהדות לבתי ספר ממלכתיים בהוצאת מכון שלום הרטמן ובהוצאת בית מורשה בירושלים.

==קישורים חיצוניים==

* 
* [http://www.meirtv.co.il/site/rabbis.asp?rabbi=3894 שיעורים של ד"ר חגי בן ארצי], ערוץ מאיר
* 
* חגי בן ארצי, [http://www.daat.ac.il/daat/kitveyet/sinay/hayahid-4.htm היחיד מול הממסד בחברה הלכתית], אתר דעת
* 
* מזל מועלם, [http://www.al-monitor.com/pulse/iw/contents/articles/originals/2015/07/hagai-ben-artzi-netanyahu-prime-minister-bennett-religious.html ד"ר חגי בן ארצי: ישראל צריכה ראש ממשלה דתי], באתר אל-מוניטור, 30 ביולי 2015
* עוזיאל סבתו, [http://www.inn.co.il/News/News.aspx/336753 עושים סיבוב: סיפור החנוכה בחמש עשרה דקות], באתר ערוץ 7, 30 בדצמבר 2016
* שילה פריד, [https://www.inn.co.il/News/News.aspx/432114 עניין אישי עם ד"ר חגי בן ארצי], בשבע 888, ד' בניסן תש"פ, באתר ערוץ 7.
* 

==הערות שוליים==

קטגוריה:סגל מכללת ליפשיץ
קטגוריה:מדענים ישראלים שחזרו בתשובה
קטגוריה:בוגרי ישיבת נתיב מאיר
קטגוריה:בוגרי ישיבת כרם ביבנה
חגִי
קטגוריה:בית אל: אישים
קטגוריה:חוקרי יהדות ישראלים
קטגוריה:ציונות דתית: אנשי חינוך
קטגוריה:זוכי חידון התנ"ך
קטגוריה:צמחונים ישראלים
קטגוריה:סגל מכללת לוינסקי לחינוך
קטגוריה:בוגרי מכללת ליפשיץ
קטגוריה:בוגרי ישיבת כנסת חזקיהו-כפר חסידים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1950
קטגוריה:סופרים ישראלים שחזרו בתשובה
קטגוריה:מחניים: אישים
קטגוריה:הגליל: אישים